Angus

Angus (jen angle, en la skotgaela: Aonghas) estas unu el la 32 lokaj administraj regionoj ("konsiliaj areoj") de Skotlando, krome ĝi estas registra distrikto, historia brita graflando (en Skotlando nomata ŝiro) kaj historia "leŭtenanta areo". Administra centro estas la urbo Forfar. 

Laŭ la stato de  en la regiono vivis  sur areo de  kvadrataj kilometroj, kio rezultigas loĝdenson de  loĝantoj/km².

La konsilia regiono bordas Aberdeenshire, la urbon Dundee kaj la regionon Perth kaj Kinross. Ĉefaj industrioj inkludas agrikulturon kaj fiŝkaptadon. En la urbo Montrose en la nordo de la regiono estas signifa farmacia industrio. Alia grava urbo estas Kirriemuir.

Internacie la nomo aparte konatas pro la bova raso Aberdeen angus, kaj pro viandaĵoj faritaj el tiuj bovoj. Krome la nomo ankaŭ uzatas kiel vira persona nomo, aparte en familioj kiuj volas substreki sian ligiĝon al la skotaj tradicioj. Ekzemploj de tiu uzo estas Angus Young kaj Angus Deaton.


Kategorio:Ŝiroj de Skotlando
Kategorio:Konsiliaj areoj de Skotlando